OpenLLM-France/wikimedia huggingface dataset:
# Matança de policies a Dallas de 2016

La Matança de policies a Dallas de 2016 tingué lloc el 7 de juliol de 2016 quan 11 agents de policia van ser blanc d'un atemptat a Dallas, a l'Estat de Texas dels Estats Units d'Amèrica, com a conseqüència d'un tiroteig esdevingut durant una manifestació. Cinc policies van morir, dels quals dos eren membres del departament de policia de Dallas i un altre era agent del DART (Dallas Area Rapid Transit, societat de transport urbà de Dallas). Sis altres policies van resultar ferits.
El cap de policia de Dallas, David Brown, va anunciar la tarda del 7 de juliol que les autoritats consideraven que hi havia dos sospitosos, descrits com a franctiradors que disparaven des d'una posició elevada. El tiroteig va tenir lloc al Belo Garden Park, un parc públic de Dallas, que està a menys de 500 metres del Belo Garden Park, lloc on van assassinar Kennedy.

## Context

Aquest tiroteig va tenir lloc durant una de les diverses manifestacions pacífiques, en reacció per la mort de dos Afroamericans estatunidencs morts per policies, la mort d'Arton Sterling el 5 de juliol de 2016 a Baton Rouge a Louisiana i la mort de Philando Castile el 6 de juliol de 2016 a Falcon Heights a Minnesota. Un dels franctiradors va declarar a la policia la seva intenció de voler matar policies blancs.

## Visita del President Obama a Espanya

Per raó dels esdeveniments, el President Obama va haver d'escurçar, a tan sols 24 hores, la durada prevista per a la seva Visita a Espanya, excloent el seu pas per Sevilla, però mantenint les cites a Madrid i la Base Naval de Rota, per així viatjar abans a Dallas, fent escala a Washington.

## Referències

* 1 2 «Ce que l'on sait des policiers pris pour cible par des snipers à Dallas», 7 2016. [Consulta: 8 juliol 2016].
* ↑ (anglès) Claire Z. Cardona, Hannah Wise, « 3 Dallas police killed, 1 DART officer dead after shots fired during downtown Dallas rally » Arxivat 2016-07-11 a Wayback Machine., The Dallas Morning News, 7 juliol 2016.
* 1 2 (anglès) « Protesters mass over latest police shooting, shots fired in Dallas » Arxivat 2016-07-09 a Wayback Machine., Reuters, 7 juliol 2016.
* ↑ « Un autre Afro-Américain tué par la police aux États-Unis », Radio-Canada avec Associated Press et Reuters, 7 juliol 2016.
* ↑ (anglès) « Baton Rouge Police Shooting Sparks Dallas Protest », Yona Gavino, CBS Dallas, 7 juliol 2016.
* ↑ (anglès) « Dallas Police: Snipers Shoot 11 Officers, 4 Dead », CBS Dallas, 7 juliol 2016.
* ↑ (anglès) Curtis Skinner, « Wave of anti-police protests strains U.S. law enforcement » Arxivat 2016-10-05 a Wayback Machine., Reuters, 7 juliol 2016.
* ↑ «Fusillade de Dallas : un des tireurs « voulait tuer des policiers blancs »» (en francès), 08-07-2016.
* ↑ Obama estará menos de 24 horas en España y se verá con el Rey, Rajoy y la oposición

## Vegeu també

* Black Lives Matter
# Gregor Adlercreutz

Gregor Adlercreutz (Estocolm, 16 d'agost de 1898 - Parròquia de Kolbäck, 3 de juny de 1944) va ser un genet suec que va competir durant la dècada de 1930.
El 1936 va prendre part en els Jocs Olímpics de Berlín, on va disputar dues proves del programa d'hípica amb el cavall Teresina. Va guanyar la medalla de bronze en la prova de doma per equips i fou quart en la de doma individual.
Adlercreutz va ser capità del regiment de cavalleria d'Escània. Entre 1937 i 1938 va estudiar a l'escola de cavalleria de Hannover. El seu pare, Nils, va ser genet i medallista olímpic als Jocs d'Estocolm de 1912.
Morí el 3 de juny de 1944 a Strömsholm.

## Referències

* ↑ «Gregor Adlercreutz Olympic Results». sports-reference.com. Arxivat de l'original el 19 de gener 2011. [Consulta: 29 abril 2019].
* ↑ Gregor Adlercreutz. Comitè Olímpic Suec
* ↑ «Norra begravningsplatsen, kvarter 05, gravnummer 6» (en swedish). Hittagraven.se.
# Antiemètic

Antiemètic o antivomitiu és aquella substància que evita o suprimeix el vòmit. Exemples de medicaments antiemètics són la domperidona i la metoclopramida. Quant a plantes medicinals amb efecte antiemètic cal destacar el cànnabis, el clavell d'espècia i la llimona.
Els antiemètics s'utilitzen normalment per tractar la cinetosi i els efectes secundaris dels analgèsics opioides, els anestèsics generals i la quimioteràpia. També es poden utilitzar per a casos greus de gastroenteritis, especialment si el pacient està deshidratat.
Alguns antiemètics que abans es pensava que causaven defectes de naixement són segurs per a l'ús en complicacions de l'embaràs, com seria el tractament de nàusees matinals i hiperèmesi gravídica.
Segons la causa que origina el vòmit poden ser més convenients uns que altres antivomitius (independentment del tractament de la causa):
* En general: metoclopramida (Primperan), domperidona (EFG, Motilium).
* Cinetosi: dimenhidrinat (Biodramina)
* Embaràs: doxilamina amb piridoxina (Cariban)
* Ús d'opiacis: haloperidol
* Hipertensió intracranial en pacients terminals: dexametasona (EFG, Fortecortin)
* Vòmits secundaris a quimioteràpia: ondansetró (EFG, Zofran)

## Referències

* ↑ Manteuffel, Jacob «Use of antiemetics in children with acute gastroenteritis: Are they safe and effective?». Journal of Emergencies, Trauma, and Shock, 2, 1, 2009, pàg. 3-5. DOI: 10.4103/0974-2700.44674. PMID: 19561947 [Consulta: 28 setembre 2024].
* ↑ Fedorowicz, Zbys; Jagannath, Vanitha A; Carter, Ben «Antiemetics for reducing vomiting related to acute gastroenteritis in children and adolescents». The Cochrane Database of Systematic Reviews, 2011, 9, 2011, pàg. CD005506. DOI: 10.1002/14651858.CD005506.pub5. PMID: 21901699 [Consulta: 28 setembre 2024].
* ↑ Quinlan, Jeffrey D.; Hill, D. Ashley «Nausea and Vomiting in Pregnancy - American Family Physician». American Family Physician, 68, 1, 2003, pàg. 121-128 [Consulta: 28 setembre 2024].
* ↑ Schaefer, Christof; Scialli, Anthony; Rost van Tonningen, Margreet. «Antiemetics and hyperemesis gravidarum». A: Drugs During Pregnancy and Lactation: Handbook of Prescription Drugs and Comparative Risk Assessment. Gulf Professional Publishing, 2001. ISBN 978-0-444-50763-1.
* ↑ Daza Asumendi, P. semFYC. Náuseas y vómitos. Guía de Actuación en Atención Primaria, 2011, p. 297. ISBN 84-96216-99-3.
* ↑ Apfel CC, Korttila K, Abdalla M, Kerger H, Turan A, Vedder I et al. «A Factorial Trial of Six Interventions for the Prevention of Postoperative Nausea and Vomiting». N Engl J Med, 350, 24, 2004, pàg. 2441-51. DOI: 10.1056/NEJMoa032196. PMID: 15190136 [Consulta: 28 setembre 2024].
* ↑ D Braude, T Soliz, C Crandall, G Hendey, J Andrews, L Weichenthal «Antiemetics in the ED: a randomized controlled trial comparing 3 common agents». Am J Emerg Med, 24, 2, 2006, pàg. 177-82. DOI: 10.1016/j.ajem.2005.08.017. PMID: 16490647 [Consulta: 28 setembre 2024].
# Houdini

«Houdini» té aquests significats:

## Persones

* Harry Houdini, 1874-1926, il·lusionista estatunidenc nascut a Hongria.
* Bess Houdini, 1876-1943, esposa de Harry Houdini.
* Wilmoth Houdini, 1895-1973, músic de Trinitat i Tobago.
* Houdini (raper), 1998-2020, músic de rap canadenc.

## Música

* Houdini (cançó del 1962), 1962, cançó de Walter Brennan.
* Houdini (cançó del 1982), 1982, cançó de Kate Bush.
* Harry Houdini (cançó del 1998), 1988, cançó del grup Kon Kan.
* Houdini (àlbum), 1993, àlbum musical de Melvins.
* The Great Houdini (camçó del 2002), 2002, cançó de New Found Glory.
* Houdini (cançó del 2012), 2012, cançó del grup Foster the People.
* Houdini (cançó del 2016), 2016, cançó de Death Grips.
* Houdini (cançó del 2020), 2020, cançó de KSI.
* Houdini (cançó del 2023), 2023, cançó de Dua Lipa.
* Houdini (cançó del 2024), 2024, cançó d'Eminem.

## Cinema i televisió

* El gran Houdini, 1953, pel·lícula estatunidenca.
* The Great Houdini, 1978, telefilm biogràfic sobre Harry Houdini.
* Houdini (1998), 1998, telefilm biogràfic sobre Harry Houdini.
* Houdini (minisèrie), 2014, minisèrie estatunidenca de televisió sobre Harry Houdini.
* Little Houdini, 2014, pel·lícula d'animació francesa.
* Houdini & Doyle, 2016, sèrie de televisió del Regne Unit.

## Programari

* Houdini (programari), software d'animació 3D.
* Houdini (escacs), motor d'escacs UCI.
# William Petersson

Reinhold William Eugen Petersson, posteriorment Björneman (Mörbylånga, comtat de Kalmar, 6 d'octubre de 1895 - Kalmar, 10 de maig de 1965) fou un atleta suec, guanyador de dues medalles olímpiques el 1920.
El 1920 va prendre part en els Jocs Olímpics d'Anvers, on disputà dues proves del programa d'atletisme. En la del salt de llargada guanyà la medalla d'or, amb un millor salt de 7m 15 cm, per davant de Carl Johnson i Erik Abrahamsson. En la cursa del 4x100 metres relleus, formant equip amb Agne Holmström, Sven Malm i Nils Sandström, guanyà la medalla de bronze.
En el seu palmarès també destaquen quatre campionats suecs de salt de llargada els anys 1918 a 1920 i 1924.

## Millors marques

* 100 metres. 10.8" (1919)
* salt de llargada. 7m 39 cm (1924)
* triple salt. 13m 85 cm (1915)

## Referències

* ↑ «William Petersson Olympic Results». sports-reference.com. Arxivat de l'original el 11 de juny 2009. [Consulta: 2 novembre 2017].
* ↑ William Petersson. Comitè Olímpic Suec
* ↑ William Petersson a trackfield.brinkster.net
# 1171

L'any 1171 (MCLXXI) va ser un any comú que començava en divendres del calendari julià.

## Esdeveniments

* Saladí acaba amb el domini fatimita a Egipte.
* El 5 de gener, l'arquebisbe de Tarragona Guillem de Torroja signa el document donat a poblar el poble d'Alió, avui dia a l'Alt Camp.

## Naixements

* 15 d'agost - Alfons IX de Lleó.

## Necrològiques

* Conan IV el Negre, duc de Bretanya
# Michael Valvo

Michael Valvo (Albany (Nova York), 19 d'abril de 1942 – Chanhassen (Minnesota), 18 de setembre de 2004, fou un informàtic i jugador d'escacs estatunidenc, que ostentà el títol de Mestre Internacional des de 1980.

## Biografia i resultats destacats en competició

Cap a 1962, era un dels millors jugadors de blitz dels Estats Units. Va guanyar el Campionat Intercol·legial dels EUA el 1963.
Graduat a la Universitat de Colúmbia, en Valvo fou membre de l'equip estatunidenc que va competir a l'11a Olimpíada d'Estudiants a Cracòvia, Polònia, el 1964. Entre els seus companys d'equip hi havia William Lombardy, Raymond Weinstein, Charles Kalme, i Bernard Zuckerman, un equip que acabà en quarta posició, rere l'URSS, Txecoslovàquia i Hongria.
Cap a 1976, Valvo estava essencialment retirat dels escacs de competició, i el seu ràting ja no sortia a les llistes d'Elo de l'USCF, fins que en Bill Goichberg i en Jose Cuchi l'invitaren a tornar a jugar participant en un torneig, on ho feu bé, i assolí un Elo de 2440. Però el professor Arpad Elo va rebutjar de donar aquest ràting a Valvo, de qui no havia sentit parlar abans, i per això sospitava que el torneig havia estat manipulat. El problema va ser debatut al Congrés de la FIDE de 1978 a Buenos Aires, i la FIDE va votar de donar l'Elo de 2440 a Valvo. Aquest, ràpidament va demostrar que realment tenia aquella força de joc, i va guanyar el títol de Mestre Internacional.
En Valvo mai no va participar en el campionat dels Estats Units, sinó que es va centrar en els escacs per ordinador, que van esdevenir la seva activitat principal. Valvo fou l'organitzador, moderador, comentarista, i realitzà diverses altres activitats en cadascun dels Campionats del món per ordinadors que se celebraren des del començament dels 1980 fins a la seva mort. També va jugar un matx a dues partides per correu contra Deep Thought, i les va guanyar les dues.
Mike Valvo va morir d'un atac de cor. El seu amic durant molts anys, col·lega, i informàtic teòric Ken Thompson en va escriure un elogi fúnebre al número de desembre de 2004 de la publicació International Computer Games Association.

## Referències

* ↑ «Nota biogràfica de Michael Valvo» (en anglès). Chessgames.com. [Consulta: 4 octubre 2011].
* ↑ Jeschonnek, Volker. «Commentari sobre la victòria 2-0 de Michael Valvo contra Deep Thought» (en anglès). correspondencechess.com: Ralph Marconi's Chess Page. [Consulta: 4 octubre 2011].
# Skateistan

Skateistan és una organització sense ànim de lucre internacional que a través de l'skate educa per a la capacitació dels joves. Més de 1.500 joves d'entre 5 i 17 anys assisteixen a programes de Skateistan cada setmana a l'Afganistan, Cambodja i Sud-àfrica.

## Referències

* ↑ «Afghan kids find skateboards the wheel deal», 23-07-2009. [Consulta: 3 gener 2020].
* ↑ Valls, LUANA. «'Skateistan' es una escuela para chicos y chicas afganos que quieren aprender a hacer 'skate'», 28-11-2012. [Consulta: 3 gener 2020].
* ↑ Winch, Tara June. «We Talked To The Guy Behind Skateistan», 23-09-2013. [Consulta: 3 gener 2020].

## Enllaços externs

* Skateistan: To Live And Skate Kabul (Orlando von Einsiedel, 2011)
# William Pett

William James "Billy" Pett (Derby, 25 d'agost de 1873 – Ewell, 20 de desembre de 1954) va ser un ciclista anglès, que va prendre part en els Jocs Intercalats i als Jocs Olímpics de 1908.
Va guanyar la medalla d'or a la prova de vint quilòmetres dels Jocs Intercalats a Atenes. Dos anys abans havia aconseguit la medalla de plata a la prova Mig fons amateur als Campionats del món celebrats a Londres.

## Referències

* ↑ «Billy Pett Olympic Results». sports-reference.com. Arxivat de l'original el 18 d’abril 2020. [Consulta: 24 novembre 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Rosa Torres Molina

Rosa Torres Molina (València, 17 de setembre de 1948) és una pintora i gravadora valenciana.

## Biografia

El seu pare, Luis Torres Pastor, era professor de dibuix. A causa d'això, va passar els seus primers vint anys de vida al País Basc, en Llodio, on es va traslladar la seua família quan el pare va obtenir una plaça com a catedràtic.
Va estudiar Batxiller i Magisteri a Bilbao. Cap a finals dels 60 va tornar a València per estudiar Belles arts a l'Escola de Sant Carles de València, on ben ràpidament va començar a relacionar-se amb els artistes més avantguardistes del moment: Juan Antonio Toledo, Equip Crònica, Equip Realitat, Jordi Teixidor etc. Entre les seues influències es destaca el Pop Art, Op Art i l'Impressionisme.
En 1982 va participar en la Biennal de Venècia amb obres de gran format i també ha participat en diverses fires nacionals i internacionals
Ha col·laborat en diverses edicions conjuntes amb poetes i escriptors: Martí Domínguez, Lourdes Ortiz, María Josep Escrivà, Marc Granell, Toni Mestre, Isidre Martínez, Tono Fornes.
La seua obra està exempta de falses pretensions, i al llarg de la seua extensa trajectòria s'ha mantingut fidel a un llenguatge personal i inconfusible. Des dels seus inicis sempre ha basat la pintura en imatges reals ben siguen paisatges, animals salvatge i/o composicions clàssiques.
En els seus primers anys aborda els temes mitjançant un procediment pictòric que s'acosta a l'abstracció gestual que evoluciona cap a una major síntesi de formes i colors mitjançant la reducció de tot element anecdòtic per la síntesi de la imatge, l'ús de les tintes planes de tons vius i el protagonisme del traç negre. El treball per sèries ha estat una constant en tota la seva obra des dels primers anys de la dècada dels 70. Ha produït més de cent edicions d'obra gràfica, entre gravats, serigrafies, cartells, portades de llibres i objectes diversos que testimonien el seu interès per l'art seriat. Part d'ells recollits en “Rosa Torres, 1972 / 2000, Obra gràfica i múltiples”, catàleg editat per Caixa Rural de Torrent, en 2001.
Des de principis dels anys 70 fins al 2008 va exposar regularment en la Galeria Sen de Madrid Arxivat 2018-05-05 a Wayback Machine. i ha treballat regularment amb diverses galeries d'art espanyoles de València, Madrid, Barcelona o Sant Sebastià.

## Referències

* ↑ . Diputació de València, Institució Alfons el Magnànim. ISBN 8478224467. OCLC 155943240.
* ↑ Romà de la Calle, Romá de la. El ojo y la memoria: Materiales para una historia del arte valenciano contemporáneo. Universitat de València, 28 novembre 2011, p. 91–. ISBN 978-84-370-8629-3.
* ↑ . Consorci de Museus de la Comunitat Valenciana. ISBN 8448220846. OCLC 433053308.
# Guennadi Udalov

Guennadi Udalov (1931 - 1996) fou un saltador soviètic que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on fou tretzè en la prova del trampolí de 3 metres del programa de salts. Quatre anys més tard, als Jocs de Melbourne, fou cinquè en la prova del salt de trampolí de 3 metres.
En el seu palmarès destaca una medalla de plata en el salt de trampolí de 3 metres al Campionat d'Europa de natació de 1954 i tres campionats nacionals de trampolí (1955 a 1957).

## Referències

* ↑ Guennadi Udalov a Sports Reference (arxivat)
* ↑ «European Swimming Championships (Men)». [Consulta: 28 juliol 2020].
* ↑ «Геннадий Удалов». [Consulta: 20 agost 2020].
# Thrasher

Thrasher és una revista mensual dedicada a al món de l'skate fundada el gener de 1981 per Kevin Thatcher i Fausto Vitello inicialment per a promoure la seva marca d'eixos de monopatí Independent Truck Company. Publica articles, reportatges i entrevistes amb patinadors professionals, notícies de grups musicals i ressenyes de skateparks.
El 1993, Jake Phelps va ser designat editor de la revista. Va portar l'ètica do it yourself al món de l'skate a través del seu fotoperiodisme, canviant l'essència de Thrasher i, al seu torn, canviant per sempre la subcultura de l'skateboarding.
D'ençà 1990, Thrasher atorga el premi Skater of the year, el qual és un dels títols més respectats per la cultura de l'skateboarding. El premi és concedit al patinador que ha rebut més vots dels lectors de la revista. El primer en guanyar-lo fou Tony Hawk el 1990, i Eric Koston el guanyà el 1996. El 1999 va patrocinar un videojoc per a PlayStation anomenat Thrasher Presents Skate and Destroy.

## Referències

* ↑ Fox, Margalit «Fausto Vitello, 59, Is Dead; Made Skateboarding Gnarly» (en anglès). The New York Times, 27-04-2006. ISSN: 0362-4331.
* ↑ Weber, Bruce «Eric Swenson, Co-Founder of Skateboarding Magazine, Dies at 64» (en anglès). The New York Times, 24-06-2011. ISSN: 0362-4331.
* ↑ «Thrashed» (en anglès), 24-03-2016. [Consulta: 2 maig 2021].
* ↑ Staley, Willy «Jake Phelps Dies at 56; as Thrasher Editor, a Skateboarding Guru» (en anglès). The New York Times, 20-03-2019. ISSN: 0362-4331.
* ↑ «IGN: Thrasher: Skate and Destroy Review», 06-11-2007. Arxivat de l'original el 2007-11-06. [Consulta: 2 maig 2021].
# William Quash

William Francis Patterson "Bill" Quash (Barking, Londres, 27 de desembre de 1868 – Barking, 17 de maig de 1938) va ser un futbolista anglès que va prendre part en els Jocs Olímpics de París de 1900, on guanyà la medalla d'or com a membre de la selecció britànica, representada per l'Upton Park F.C..

## Referències

* ↑ «Bill Quash Olympic Results». sports-reference.com. Arxivat de l'original el 4 de novembre 2012. [Consulta: 3 octubre 2015].
* ↑ Campions Olímpics del Regne Unit 1896–2012 – Futbol
# Sabonera

* Aquest article tracta sobre el recipient del sabó. Vegeu-ne altres significats a «escuma».
Una sabonera és un recipient destinat a sostenir la pastilla de sabó per al seu ús a la cambra de bany.
Les saboneres són safates sobre recipients que se situen al costat del lavabo i sobre les quals es diposita la pastilla de sabó. La seva funció és mantenir la pastilla a l'abast de la persona que s'està rentant les mans. La seva estructura està concebuda per impedir que la pastilla rellisqui i llisqui pel taulell o caigui a l'interior del lavabo.
Les saboneres més senzilles consisteixen en simples safates còncaves de dimensions lleugerament superiors a la de la pastilla de sabó. Solen tenir estries en la seva base perquè el sabó no es mogui en el moment d'anar a agafar-lo.Altres estan formades per barres metàl·liques, a través de les quals s'escorre tant l'aigua com les restes de sabó. La seva ubicació habitual és sobre el mateix lavabo, al costat de l'aixeta, o sobre els fogons.
També és normal penjar-les al mur sobre del lavabo a una alçada a la qual es pugui accedir amb facilitat. Un altre lloc on es col·loquen és a l'interior del lavabo penjant dels forats d'embassament o de les vores. En ambdós casos disminueixen la brutícia i el sabó es manté en millors condicions.

## Galeria d'imatges

* Sabonera de plàstic
* Sabonera de ceràmica
* Sabonera amb ventoses

## Referències

* ↑ «Sabonera». Gran Enciclopèdia Catalana. Barcelona: Grup Enciclopèdia Catalana.
* ↑ «Una jabonera que aprovecha los agujeros del lavabo». Arxivat de l'original el 2008-10-29. [Consulta: 9 gener 2012].
* ↑ «Saboneres per l'interior del lavabo». Arxivat de l'original el 2012-03-31. [Consulta: 9 gener 2012].
Viccionari
# Guglielmo Del Bimbo

Guglielmo Del Bimbo (Liorna, 20 d'octubre de 1903 - valor desconegut, 3 de novembre de 1973) va ser un remer italià que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on guanyà la medalla de plata en la competició del vuit amb timoner del programa de rem. Quatre anys més tard, als Jocs de Berlín, revalidà la medalla de plata en la prova del vuit amb timoner.
En el seu palmarès també destaquen quatre medalles al Campionat d'Europa, una d'or i tres de plata, així com nombrosos campionats nacionals.

## Referències

* 1 2 3 «Guglielmo Del Bimbo Olympic Results». sports-reference.com. Arxivat de l'original el 17 d’abril 2020. [Consulta: 21 gener 2019].
# Sala Bikini

La Sala Bikini, avui una discoteca, va obrir el 1953 com a sala de ball amb terrassa i minigolf. Es va convertir en un lloc famós de trobada on es podia jugar, escoltar música i menjar. El sandvitx de la casa va acabar prenent el nom del local, el biquini, estès a tot Catalunya i Andorra.

## Referències

* ↑ Ritmes.cat
* ↑ «Día Mundial del sándwich mixto o bikini», 12-04-2019. [Consulta: 22 maig 2019].
* ↑ «¿Por qué lo llamas ‘bikini’ cuando quieres decir ‘mixto’?», 10-04-2017. [Consulta: 22 maig 2019].
# Plohophorus

Plohophorus és un gènere extint de mamífers cingulats de la família dels clamifòrids que visqueren a Sud-amèrica des del Miocè superior fins al Plistocè mitjà, fa entre 471.000 i 9 milions d'anys. Se n'han trobat restes fòssils a l'Argentina, el Brasil i l'Uruguai. L'espècie més recent d'aquest grup, P. avellaneda, també n'era el representant més gros, culminant una tendència evolutiva cap a una major grandària. Es calcula que pesava gairebé mitja tona. La taxonomia del gènere ha estat bastant incerta des que el paleontòleg argentí Florentino Ameghino el descrigué el 1887.

## Referències

* 1 2 3 Entrada «Plohophorus» de la Paleobiology Database (en anglès). [Consulta: 18 desembre 2023].
* ↑ Quiñones et al., 2023, p. 1.
* 1 2 Quiñones et al., 2023, p. 1.
* ↑ «Describen una nueva especie de gliptodonte en Argentina» (en castellà). CONICET, 2 novembre 2023. [Consulta: 18 desembre 2023].
* ↑ Zamorano i Scillato-Yané, 2011, p. 605.

## Bibliografia

* Quiñones, S. I.; Cuadrelli, F.; De los Reyes, M.; Luna, C. A.; Poiré, D. G.; Zurita, A. E. «A new species of Plohophorus Ameghino (Cingulata, Glyptodontidae) from the latest Pliocene–earliest Pleistocene of the Pampean Region (Argentina): the last survivor of a Neogene lineage» (en anglès). Journal of Systematic Palaeontology, 21, 1, 2023. DOI: 10.1080/14772019.2023.2246963.
* Zamorano, M.; Scillato-Yané, G. J. «Nueva y Más Reciente Especie de Plohophorus Ameghino (Xenarthra, Glyptodontidae) del Marplatense Inferior (Barrancalobense, Plioceno Tardío), de Barranca de los Lobos (Provincia de Buenos Aires)» (en castellà). Ameghiniana, 48, 1, 2011, pàg. 605-620. DOI: 10.5710/AMGH.v48i3 (271).